भारत-पकिस्तान की पश्चिमी राजस्थान की सरहद के नजदीक पकिस्तान सरकार सिंध प्रान्त में एफएम रेडियो चैनल जल्द शुरू कर रहा है. इस एफएम की फ्रीक्वेंसी इतनी होगी कि इसको सीमापार भारत के सरहदी गाँवों में भी आसानी से सुना जा सकेगा. पकिस्तान सरकार का तर्क हैं कि एफएम के जरिये सिंध इलाके के लोगों में शिक्षा, पर्यावरण, स्वास्थ्य, जल सरंक्षण जैसे मुद्दों पर जागरूकता पैदा की जाएगी। जबकि सूत्र बताते हैं कि इसकी वास्तिवकता इन तर्को से परे है। सूत्रों के अनुसार सिंध में खुलने वाले इस रेडियो एफएम के जरिये पाकिस्तान कट्टरता के विचार सरहद पर के गाँवों तक पहुँचाने का कार्य आसानी से कर सकेगा।